
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1517 


14 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαιτούμενα δικαιολογητικά για την έκδοση άδειας 
εγκατάστασης και λειτουργίας επιχειρήσεων ναυ¬ 
πήγησης, μετατροπής, επισκευής και συντήρησης 
πλοίων, που εμπίπτουν στις διατάξεις της παρα¬ 


γράφου 2 του άρθρου 5 του Ν.2642/98. 1 

Ενισχύσεις Ναυπηγοεπισκευαστικών Επιχειρήσεων 
και Ναυπηγικών εργασιών. 2 


ΑΠΟΦΑΣΕΙ Σ 

Αριθ. 28311/1488 (1) 

Απαιτούμενα δικαιολογητικά για την έκδοση άδειας εγκα¬ 
τάστασης και λειτουργίας επιχειρήσεων ναυπήγησης, 
μετατροπής, επισκευής και συντήρησης πλοίων, που 
εμπίπτουν στις διατάξεις της παραγράφου 2 του άρ¬ 
θρου 5 του Ν.2642/98. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη 

1. Τις διατάξεις του άρθρου 6 παρ 7 Ν.2642/98 (Α’ 216) 
«Μητρώο επιχειρήσεων ναυπήγησης, μετατροπής, επι¬ 
σκευής και συντήρησης πλοίων» και άλλες διατάξεις. 

2. Τις διατάξεις του Ν.1558/85 (ΑΊ37) «Κυβέρνηση και 
Κυβερνητικά όργανα» όπως τροποποιήθηκε και ισχύει. 

3. Τις διατάξεις του Ν. 2516/1997 (ΦΕΚ 59 Α’) 

4. Το ΠΔ 84/1984 (ΦΕΚ 33 Α’) 

5. Τις διατάξεις του Π.Δ 27/96 (Α’ 19) «Συγχώνευση των 
Υπουργείων Τουρισμού Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης σε 
συνδυασμό με τις διατάξεις των Οργανισμών των συγχω- 
νευθέντων Υπουργείων». 

6. Την με αριθμό 303/5-5-2000 (ΦΕΚ594/2000) Απόφαση 
του Πρωθυπουργού και του Υπουργού ανάπτυξης σχετι¬ 
κά με την ανάθεση αρμοδιοτήτων στην Υφυπουργό Ανά¬ 
πτυξης Αλέξανδρο Καλαφάτη. 

7. Τις διατάξεις του Ν. 1032/1980 «Περί συστάσεωςτου 
Υπουργείου Χωροταξίας Οικισμού και Περιβάλλοντος» 


8. Τις διατάξεις του ΠΔ 51/1988 «Περί οργανισμού του 
Υπουργείου Περιβάλλοντος, Χωροταξίας και Δημοσίων 
Εργων». 

9. Τις διατάξεις του Π.Δ. 242/99 (Α'201) «Οργανισμός 
Υπουργείου Εμπορικής Ναυτιλίας». 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πεδίο Εφαρμογής 

Οι διατάξεις της παρούσης εφαρμόζονται σε επιχειρή¬ 
σεις που : 

1. Κατατάσσονται σε μια από τις κατηγορίες επιχειρή¬ 
σεων ναυπήγησης, μετατροπής, επισκευής ή συντήρη¬ 
σης πλοίων που ορίζει ο Ν. 2642/98 και το ΠΔ 187/99: 

2. Αποδεδειγμένα λειτουργούσαν την 31/12/1996, δεν 
διαθέτουν όμως άδεια εγκατάστασης ή λειτουργίας των 
ηλεκτρομηχανολογικώντους εγκαταστάσεων ή η υφιστά¬ 
μενη άδεια δεν αντιστοιχεί στην εγκατασταθείσα ισχύ 

3. Έχουν υποβάλλει αίτηση κατάταξης στο Μητρώο επι¬ 
χειρήσεων ναυπήγησης, μετατροπής, επισκευής ή συντή¬ 
ρησης πλοίων σύμφωνα με την παράγραφο 2 του άρθρου 
5του Ν.2642/98. 

Άρθρο 2 

Δικαιολογητικά που συνοδεύουν την αίτηση 

Οι επιχειρήσεις που υπάγονται στο πεδίο εφαρμογής 
της απόφασης αυτής, προκειμένου να λάβουντην άδεια 
την άδεια εγκατάστασης και λειτουργίας υποβάλλουν 
στην αδειοδοτούσα αρχή σχετική αίτηση με την οποία συ¬ 
νυποβάλλονται τα ακόλουθα δικαιολογητικά. 

1. Βεβαίωση εγγραφής της επιχείρησης στο οικείο επι¬ 
μελητήριο 

2. Βεβαίωση της αρμόδιας ΔΟΥ για την έναρξη επιτη¬ 
δεύματος, τον Αρ. Φορολογικού Μητρώου της επιχείρη¬ 
σης και την ημερομηνία έναρξης επιτηδεύματος. 

3. Επικυρωμένα αντίγραφα όλων των Δηλώσεων ΦΠΑ 
έτους 1996 της επιχείρησης 

4. Βεβαίωση από την αρμόδια υπηρεσία της Νομαρχια¬ 
κής Αυτοδιοίκησης για την υποβολή αίτησης και των απαι- 
τουμένων δικαιολογητικών για την εγγραφή της επιχείρη¬ 
σης στο Μητρώο επιχειρήσεων ναυπήγησης, μετατρο¬ 
πής, επισκευής ή συντήρησης πλοίων. 

5. Τα δικαιολογητικά που προβλέπει ο Ν. 2516/97 για 
την έκδοση ή την ανανέωση αδείας λειτουργίας. 

Άρθρο 3 

Τόπος και χρόνος υποβολής της αίτησης 

1. Οι αιτήσεις υποβάλλονται στις αρμόδιες υπηρεσίες 
της Νομαρχιακής Αυτοδιοίκησης στην περιοχή αρμοδιό¬ 
τητας των οποίων είναι εγκατεστημένη η επιχείρηση. 

2. Οι αιτήσεις υποβάλλονται εντός τριών μηνών από την 
δημοσίευση της παρούσας. 

Αρθρο 4 

Έναρξη ισχύος 

Η παρούσα ισχύει από την ημερομηνία της δημοσίευ¬ 
σής της στην Εφημερίδα της Κυβέρνησης . 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 22 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Α. ΚΑΛΑΦΑΤΗΣ Κ. ΛΑΛΙΩΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 

Αριθ. 28.000/600 (2) 

Ενισχύσεις Ναυπηγοεπισκευαστικών Επιχειρήσεων και 
Ναυπηγικών εργασιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 23γ του Νόμου 1892/90 
όπως έχει τροποποιηθεί, συμπληρωθεί και διατηρηθεί σε 
ισχύ με το άρθρο 14παράγ. 4 του Νόμου 2601/98. 

2. Τις διατάξεις του Ν. 1558/85 (ΦΕΚ 137/Α/26-7-85) 
«Κυβέρνηση και Κυβερνητικά Όργανα» όπως τροποποιή¬ 
θηκε και συμπληρώθηκε με τον Ν. 2081/92 (ΦΕΚ 
154/Α/92). 

3. Τις διατάξεις του Π.Δ. 27/96 (ΦΕΚ 19/Α/1-2-96) «Συγ¬ 
χώνευση των Υπουργείων Τουρισμού, Βιομηχανίας Ενέρ¬ 
γειας και Τεχνολογίας και Εμπορίου στο Υπουργείου Ανά¬ 
πτυξης». 

4. Τις διατάξεις του Π.Δ. 229/86 (ΦΕΚ 70/Α/6-7-1986) 
«Σύσταση και οργάνωση της Γενικής Γραμματείας Βιομη¬ 
χανίας» και τις διατάξεις του Π .Δ 395/89 «Οργανισμός της 
Γενικής Γραμματείας Βιομηχανίας» (ΦΕΚ 172/Α/31-8-84). 

5. Την υπ’αριθ. 27081/ΔΙΌΕ/540/27-7-2000 
(ΦΕΚ970/Β/3-8-2000) Κοινή Απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός 
Αρμοδιοτήτων των Υφυπουργών Εθνικής Οικονομίας». 

6. Την με αριθμό 303/5-5-2000 (ΦΕΚ 594/Β/5-5-2000) 
Κοινή Απόφαση του Πρωθυπουργού και του Υπουργού 
Ανάπτυξης «Ανάθεση αρμοδιοτήτων στους Υφυπουρ¬ 
γούς Ανάπτυξης». 

7 Τον Ν. 2642/1998 (ΦΕΚ 216/Α/1998) «Μητρώο επιχει¬ 
ρήσεων ναυπήγησης, μετατροπής, επισκευής και συντή¬ 
ρησης πλοίων και άλλες διατάξεις». 

8. Τις διατάξεις του Κανονισμού 1540/98 του Συμβουλί¬ 
ου της Ευρωπαϊκής Ένωσης (1202/18-7-98 της Επίσημης 
Εφημερίδας των Ευρωπαϊκών Κοινοτήτων) περί των νέων 
κανόνων ενισχύσεως της ναυπηγικής βιομηχανίας, σε 
συνδυασμό με το υπ'αρ. 055474/6-11-2000 έγγραφο της 


Γ ενικής Διεύθυνσης Ανταγωνισμού της Ευρωπαϊκής Επι¬ 
τροπής, αποφασίζουμε: 

ΚΕΦΑΛΑΙΟ Α 
ΟΡΙΣΜΟΙ ΚΑΙ ΕΝΙΣΧΥΣΗ 

Άρθρο 1 
Ορισμοί 

Για την εφαρμογή της παρούσας απόφασης ισχύουν οι 
ακόλουθοι ορισμοί: 

α. Με τον όρο «αυτοπροωθούμενα ποντοπόρα εμπορι¬ 
κά πλοία» νοούνται: 

- Τα πλοία τουλάχιστον 100 κοχ που χρησιμοποιούνται 
για τη μεταφορά επιβατών ή/και εμπορευμάτων. 

- Τα πλοία τουλάχιστον 100 κοχ που χρησιμοποιούνται 
για την παροχή ειδικού τύπου υπηρεσιών (π.χ. βυθοκόρα, 
παγοθραυστικά κλπ). 

- Τα ρυμουλκά ισχύος τουλάχιστον 365 Κ\Λ/. 

-Τα αλιευτικά πλοία τουλάχιστον 100 κοχ τα οποία προ¬ 
ορίζονται για εξαγωγή εκτός της Ευρωπαϊκής Ένωσης. 

- Οι ημιτελείς επιπλέουσες και κινητές άτρακτοι των 
προαναφερθέντων τύπων πλοίων. 

Βάσει του παραπάνω ορισμού, με τον όρο «αυτοπροω- 
θούμενο ποντοπόρο εμπορικό πλοίο» νοείται κάθε πλοίο 
του οποίου το μόνιμο σύστημα πρόωσης και διεύθυνσης 
του προσδίδει όλα τα χαρακτηριστικά αυτόνομης πλοϊμό- 
τητας στην ανοικτή θάλασσα.. 

Εξαιρούνται τα πολεμικά πλοία (δηλαδή τα πλοία τα 
οποία σύμφωνα με τα βασικά τους χαρακτηριστικά και 
ικανότητες προορίζονται ειδικά και αποκλειστικά για 
στρατιωτική χρήση π.χ. τα θωρηκτά και τα άλλα πλοία επι¬ 
θετικής ή αμυντικής δράσης), καθώς και οι τροποποιή¬ 
σεις ή οι προσθήκες που επιφέρονται σε άλλα πλοία απο¬ 
κλειστικά για στρατιωτικούς σκοπούς υπό την προϋπόθε¬ 
ση ότι τα μέτρα ή οι πρακτικές που τυχόν εφαρμόζονται 
σε σχέση με τα εν λόγω πλοία, οι τροποποιήσεις ή οι προ¬ 
σθήκες δεν αποτελούν συγκεκαλυμμένες ενέργειες υπέρ 
της εμπορικής ναυπηγικής βιομηχανίας κατά παράβαση 
της παρούσης αποφάσεως. 

β. Με τον όρο «ναυπήγηση» νοείται η κατασκευή αυτο- 
προωθούμενων ποντοπόρων εμπορικών πλοίων. 

γ. Με τον όρο «επισκευή πλοίου» νοείται η επισκευή ή 
ανακαίνιση αυτοπροωθούμενων ποντοπόρων εμπορικών 
πλοίων. 

δ. Με τον όρο «μετατροπή πλοίου» νοείται η μετατροπή 
αυτοπροωθούμενων ποντοπόρων εμπορικών πλοίων, 
τουλάχιστον 1000 κοχ, υπό την προϋπόθεση ότι οι εργα¬ 
σίες μετατροπής επιφέρουν ριζικές τροποποιήσεις στο 
σχέδιο φόρτωσης στην άτρακτο του πλοίου, στο σύστη¬ 
μα πρόωσης ή στην υποδομή για την υποδοχή των επιβα¬ 
τών. 

ε. Ναυπηγοεπισκευαστικές επιχειρήσεις νοούνται εκεί¬ 
νες που αναλαμβάνουν εργασίες σε έναν ή περισσοτέ¬ 
ρους τομείς ναυπήγησης, μετατροπής ή επισκευής των 
αυτοπροωθούμενων ποντοπόρων εμπορικών πλοίων που 
ορίζονται στις ανωτέρω παραγράφους α, β, γ, και δ και οι 
οποίες είναι εφοδιασμένες με όλες τις απαιτούμενες από 
τις κείμενες διατάξεις άδειες (άδεια λειτουργίας ναυπη¬ 
γείου κλπ). 

στ. Με τον όρο «ενίσχυση» νοούνται οι κρατικές ενισχύ¬ 
σεις κατά την έννοια των άρθρων 92 και 93 της Συνθήκης 
,στις οποίες περιλαμβάνονται όχι μόνον αυτές που χορη- 

γούνται από το κράτος, αλλά και αυτές που χορηγούν πε¬ 
ριφερειακές ή τοπικές αρχές ή άλλοι δημόσιοι φορείς, κα¬ 
θώς και τα στοιχεία ενίσχυσης που ενδεχομένως περιέ- 
χονται σε χρηματοδοτικά μέτρα τα οποία λαμβάνονται 
άμεσα ή έμμεσα από το κράτος σε σχέση με επιχειρήσεις 
ναυπήγησης, μετατροπής ή επισκευής πλοίων τα οποία 
δεν μπορούν να θεωρηθούν γνήσια παροχή επιχειρηματι¬ 
κών κεφαλαίων σύμφωνα με τη συνήθη επενδυτική πρα¬ 
κτική σε οικονομία αγοράς. 

ζ. Με τον όρο «συμβατική αξία προ της ενίσχυσης» νο¬ 
είται το τίμημα το οποίο ορίζεται στη σύμβαση, προσαυ¬ 
ξημένο κατά την ενίσχυση που έχει ενδεχομένως χορηγη¬ 
θεί απ’ ευθείας στην οικεία ναυπηγοεπισκευαστική επι¬ 
χείρηση 

η. Με τον όρο «συγγενής οντότητα» νοείται κάθε φυσι¬ 
κό ή νομικό πρόσωπο το οποίο: 

ί) έχει υπάτην κυριότητάτου ή ελέγχει επιχείρηση ασχο¬ 
λούμενη με τη ναυπήγηση, μετατροπή ή επισκευή πλοίων. 

ϋ) ανήκει κατά κυριότητα ή ελέγχεται, άμεσα ή έμμεσα 
μέσω της κατοχής μετοχών ή άλλως, από επιχείρηση 
ασχολούμενη με τη ναυπήγηση, μετατροπή ή επισκευή 
πλοίων. 

Έλεγχος τεκμαίρεται ότι ασκείται από την στιγμή που 
ένα πρόσωπο ή μία επιχείρηση που ασχολείται με τη ναυ¬ 
πήγηση, μετατροπή ή επισκευή πλοίων κατέχει ή ελέγχει 
συμμετοχή υπερβαίνουσατο 25 % στο άλλο μέρος ή αντι- 
στρόφως. 

Άρθρο 2 
Ενισχύσεις 

1. Ως ενισχύσεις θεωρούνται αυτές που χορηγούνται, 
είτε άμεσα είτε έμμεσα, για την ναυπήγηση, τη μετατρο¬ 
πή κοίτην επισκευή πλοίων, και οι οποίες χρηματοδοτού¬ 
νται από το κράτος ή από τις περιφερειακές ή τοπικές αρ¬ 
χές ή με κρατικούς πόρους υπό οποιαδήποτε μορφή, αλ¬ 
λά μόνον εφόσον τηρούν τις διατάξεις της παρούσης 
αποφάσεως. Η διάταξη αυτή ισχύει όχι μόνο για τις επι¬ 
χειρήσεις που ασκούν τέτοιου είδους δραστηριότητες, 
αλλά και για τις συγγενείς επιχειρήσεις. 

2. Για τους σκοπούς της παρούσας απόφασης, στις ενι¬ 
σχύσεις που χορηγούνται εμμέσως περιλαμβάνονται 
όλες οι μορφές ενισχύσεων προς πλοιοκτήτες ή τρίτους 
οι οποίες είναι διαθέσιμες ως ενισχύσεις για την ναυπή¬ 
γηση ή τη μετατροπή πλοίων, π.χ. πιστωτικές διευκολύν¬ 
σεις, εγγυήσεις και φορολογικές ελαφρύνσεις. Προκει- 
μένου για τις φορολογικές ελαφρύνσεις, οι παρούσες 
διατάξεις δεν θίγουν την ισχύ σχετικών διατάξεων για τις 
θαλάσσιες μεταφορές. 

ΚΕΦΑΛΑΙΟ Β 

ΛΕΙΤΟΥΡΓΙΚΕΣ ΕΝΙΣΧΥΣΕΙΣ 
Άρθρο 3 

Λειτουργικές ενισχύσεις προς εκτέλεση συμβάσεως 

1. Μέχρι την 30-6-2001 χορηγούνται εγκρίσεις για την 
παροχή ενισχύσεων στην παραγωγή για την εκτέλεση 
συμβάσεων με αντικείμενο τη ναυπήγηση και μετατροπή 
πλοίων, άλλα όχι και την επισκευή πλοίων, για δαπάνες 
που άρχισαν να πραγματοποιούνται μετά την 1-1-1999 και 
εφόσον οι οριστικές συμβάσεις έχουν υπογράφει το αρ¬ 
γότερο μέχρι 31-12-2000, υπό την προϋπόθεση ότι το συ¬ 
νολικό ύψος όλων των μορφών ενίσχυσης που χορηγού¬ 
νται για την εκτέλεση κάθε επί μέρους σύμβασης (συμπε¬ 
ριλαμβανομένου του ισοδυνάμου επιχορήγησης 


οποιοσδήποτε ενίσχυσης είχε ενδεχομένως χορηγηθεί 
στον πλοιοκτήτη ή σε τρίτους) δεν υπερβαίνει σε ισοδύ¬ 
ναμο επιχορήγησης, ένα κοινό ανώτατο όριο ενίσχυσης, 
εκπεφρασμένο ως ποσοστό της συμβατικής αξίας προ 
της ενίσχυσης. Για τις συμβάσεις ναυπήγησης των οποί¬ 
ων η συμβατική αξία ναυπήγησης υπερβαίνει τα 10 εκα¬ 
τομμύρια ΕυΐΌ, το ανώτατο αυτό όριο ορίζεται σε 9 %. Γ ια 
όλες τις άλλες περιπτώσεις ορίζεται σε 4,5 %. 

2. Οι ανωτέρω ενισχύσεις χορηγούνται: 

α. Στις ναυπηγοεπισκευαστικές επιχειρήσεις του άρ¬ 
θρου 1 παράγραφος ε που είναι εγκατεστημένες σε οποι¬ 
αδήποτε περιοχή της χώρας προς υποστήριξη της ναυ¬ 
πήγησης και μετατροπής πλοίων. Οι ενισχύσεις αυτές 
υπολογίζονται βάσει του συμβατικού κόστους ναυπήγη¬ 
σης ή μετατροπής του πλοίου. 

β. Στους πλοιοκτήτες που αναθέτουν με ευθύνη τουςτις 
εργασίες ναυπήγησης η μετατροπής πλοίων στις ναυπη- 
γοεπικευαστικες επιχειρήσεις του άρθρου 1 παράγρα¬ 
φος ε η που αναθέτουν τις επί μέρους εργασίες υπεργο- 
λαβικά σε νομίμως λειτουργούσες επιχειρήσεις. Η ενί¬ 
σχυση αυτή υπολογίζεται σύμφωνα με τα αναφερόμενα 
στην προηγούμενη παράγραφο. 

3. Το ανώτατο όριο που είναι εφαρμοστέο για δεδομένη 
σύμβαση είναι το ισχύον κατά την ημερομηνία της υπο¬ 
γραφής της οριστικής σύμβασης. 

Εν τούτοις το προηγούμενο εδάφιο δεν ισχύει στην πε¬ 
ρίπτωση οποιουδήποτε πλοίου το οποίο παραδίδεται με¬ 
τά την πάροδο τριών ετών από την ημερομηνία της υπο¬ 
γραφής της σύμβασης. Στις περιπτώσεις αυτές το ανώ¬ 
τατο όριο που είναι εφαρμοστέο για την εκάστοτε 
σύμβαση είναι αυτό το οποίο ίσχυε τρία έτη πριν από την 
ημερομηνία παραδόσεως του πλοίου. Με κοινή απόφαση 
των Υπουργών Εθνικής Οικονομίας και Ανάπτυξης δύνα- 
ται να παραταθεί η τριετής προθεσμία παραδόσεως μετά 
από την σύμφωνο γνώμη της Επιτροπής των Ευρωπαϊκών 
Κοινοτήτων, οσάκις τούτο κρίνεται δικαιολογημένο λόγω 
της τεχνικής περιπλοκότητας του συγκεκριμένου ναυπη¬ 
γικού εγχειρήματος ή λόγω καθυστερήσεων συνεπεία 
απρόβλεπτης και σοβαρής διατάραξης του προγράμμα¬ 
τος εργασιώντου ναυπηγείου για την οποία αυτό δεν μπο¬ 
ρεί να θεωρηθεί υπεύθυνο, συνεπεία εξαιρετικών περι¬ 
στάσεων, μη δυναμένων να προβλεφθούν από την οικεία 
επιχείρηση και οφειλομένων σε εξωγενείς παράγοντες. 

4. Γ ια την χορήγηση ενίσχυσης σε μεμονωμένες περι¬ 
πτώσεις κατ’ εφαρμογή της παρούσας απόφασης δεν 
απαιτείται προηγούμενη κοινοποίηση στην Ευρωπαϊκή 
Επιτροπή, ούτε η έγκρισή της. 

Παρόλα αυτά, όταν για μία δεδομένη σύμβαση αναπτυ¬ 
χθεί ανταγωνισμός μεταξύ των διαφόρων κρατών μελών, 
πρέπει να κοινοποιούνται στην Ευρωπαϊκή Επιτροπή οι 
σχετικές προτάσεις ενίσχυσης, κατόπιν αιτήσεως οιου- 
δήποτε κράτους μέλους, οι δε σχετικές προτάσεις δεν 
πρέπει να τεθούν σε εφαρμογή αν προηγουμένως δεν τις 
εγκρίνει η Επιτροπή. 

5. Ενισχύσεις υπό την μορφή πιστωτικών διευκολύνσε¬ 
ων με την υποστήριξη του κράτους, οι οποίες χορηγού¬ 
νται σε ημεδαπούς και αλλοδαπούς πλοιοκτήτες για την 
ναυπήγηση ή τη μετατροπή πλοίων δεν συνυπολογίζονται 
στο προβλεπόμενο ανώτατο όριο, υπό την προϋπόθεση 
ότι τηρούν τους όρους της απόφασης του Συμβουλίου 
του ΟΟΣΑ της 3ης Αυγούστου 1981 (μνημόνιο συμφω¬ 
νίας του ΟΟΣΑ σχετικά με τις εξαγωγικές πιστώσεις για 
τα πλοία) ή οποιαδήποτε συμφωνία η οποία τροποποιεί ή 
αντικαθιστά το εν λόγω μνημόνιο συμφωνίας. 

ΚΕΦΑΛΑΙΟ Γ 

ΕΝΙΣΧΥΣΕΙΣ ΓΙΑ ΤΟ ΚΛΕΙΣΙΜΟ ΚΑΙ ΤΗΝ 
ΑΝΑΔΙΑΡΘΡΩΣΗ ΜΟΝΑΔΩΝ 

Άρθρο 4 

Ενισχύσεις για κλείσιμο μονάδων 

1. Επιτρέπεται να χορηγούνται ενισχύσεις για την κάλυ¬ 
ψη των συνήθων δαπανών που απαιτούνται για το ολικό ή 
μερικό κλείσιμο ναυπηγοεπισκευαστικών επιχειρήσεων 
που ασχολούνται με την ναυπήγηση, τη μετατροπή ή την 
επισκευή πλοίων όταν η προκύπτουσα μείωση του κατα¬ 
σκευαστικού δυναμικού είναι πραγματική και οριστική. 

2. Οι δαπάνες για τις οποίες επιτρέπεται να χορηγηθεί 
ενίσχυση σύμφωνα με την ανωτέρω παράγραφο 1 είναι οι 
ακόλουθες: 

- Τα ποσά που καταβάλλονται σε εργαζομένους οι οποί¬ 
οι απολύονται ή συνταξιοδοτούνται πριν από την προβλε- 
πομένη από τον νόμο ηλικία συνταξιοδότησης. 

- Οι δαπάνες για την παροχή συμβουλευτικών υπηρε¬ 
σιών σε εργαζομένους οι οποίοι απολύονται ή συνταξιο- 
δοτούνται ή πρόκειται να απολυθούν ή να συνταξιοδοτη- 
θούν πριν από την προβλεπόμενη από τον νόμο ηλικία συ- 
νταξιοδότησης, συμπεριλαμβανομένων των ποσών που 
δαπανούν οι ναυπηγοεπισκευαστικές επιχειρήσεις με 
σκοπό την διευκόλυνση της δημιουργίας μικρών επιχειρή¬ 
σεων ανεξάρτητων από την εκάστοτε ναυπηγοεπισκευα- 
στική επιχείρηση, των οποίων κύρια δραστηριότητα δεν εί¬ 
ναι η ναυπήγηση, μετατροπή και επισκευή πλοίων. 

- Τ α ποσά που καταβάλλονται σε εργαζομένους για την 
επαγγελματική τους επανακατάρτιση. 

Οι δαπάνες που απαιτούνται για την μετασκευή της ναυ- 
πηγοεπισκευαστικής επιχείρησης ή των ναυπηγοεπι- 
σκευαστικών επιχειρήσεων, των κτιρίων, των εγκαταστά¬ 
σεων και της υποδομής τους, ούτως ώστε να μπορούν να 
χρησιμοποιηθούν για άλλες χρήσεις πλην εκείνων που 
ορίζονται στο άρθρο 1 στοιχεία β) έως δ). 

3. Εξάλλου στις επιχειρήσεις οι οποίες παύουν εντελώς 
να ασχολούνται με την ναυπήγηση, μετατροπή ή επι¬ 
σκευή πλοίων επιτρέπονται οι κατωτέρω ενισχύσεις : 

Ενίσχυση ύψους μη δυναμένου να υπερβαίνει το μεγα¬ 
λύτερο από τα ακόλουθα δύο μεγέθη, σύμφωνα με έκθε¬ 
ση ανεξάρτητου συμβούλου: την εναπομένουσα λογιστι¬ 
κή αξία των εγκαταστάσεων, μη συνυπολογισμένου του 
μέρους οποιοσδήποτε ανατίμησης μετά την 1η Ιανουάρι¬ 
ου 1991 το οποίο υπερβαίνειτο ποσοστό του εθνικού πλη¬ 
θωρισμού, ήτηνπροεξοφλημένη αξία της συμβολής στην 
κάλυψη πάγιων εξόδων που αντιπροσωπεύουν επί τριετία 
οι εγκαταστάσεις (μείον τα οφέλη τα οποία η ενισχυόμε- 
νη επιχείρηση αντλεί ενδεχομένως από την διακοπή της 
λειτουργίας τους). 

Ενισχύσεις όπως δάνεια ή εγγυήσεις δανείων για την 
συγκέντρωση κεφαλαίων κίνησης που χρειάζεται για να 
μπορέσει η οικεία επιχείρηση να φέρει σε πέρας ημιτελείς 
εργασίες, υπό την προϋπόθεση ότι οι σχετικές ενισχύσεις 
είναι οι απολύτως αναγκαίες και ότι ένα σημαντικό μέρος 
έχει ήδη εκτελεσθεί. 

4. Το ποσό και η ένταση της ενίσχυσης πρέπει να είναι 
δικαιολογημένα με βάση την έκταση του κλεισίματος για 
το οποίο χορηγείται, λαμβανομένων υπόψη των διαρθρω¬ 
τικών προβλημάτων που αντιμετωπίζει η οικεία περιφέ¬ 
ρεια, καθώς και όταν γίνεται αναπροσανατολισμός προς 
άλλες βιομηχανικές δραστηριότητες, της κοινοτικής νο¬ 
μοθεσίας και των κανόνων που διέπουν τις εν λόγω δρα¬ 
στηριότητες. 


5. Προκειμένου να εξασφαλισθεί το οριστικό κλείσιμο 
για το οποίο χορηγείται η ενίσχυση οι μονάδες ναυπήγη¬ 
σης, μετατροπής ή επισκευής πλοίων που έχουν κλείσει 
υποχρεούνται να παραμείνουν κλειστές για χρονικό διά¬ 
στημα τουλάχιστον δέκα ετών. 

Άρθρο 5 

Ενισχύσεις αναδιάρθρωσης 

Επιτρέπονται οι ενισχύσεις για την διάσωση καιτην ανα¬ 
διάρθρωση των προβληματικών επιχειρήσεων, συμπερι¬ 
λαμβανομένων των εισφορών στο κεφάλαιο, της διαγρα¬ 
φής χρεών, της επιδότησης δανείων, της κάλυψης ζημιών 
και των εγγυήσεων όταν τηρούνται οι γενικές κοινοτικές 
κατευθυντήριες γραμμές όσον αφορά τις κρατικές ενι¬ 
σχύσεις για την διάσωση και την αναδιάρθρωση των προ¬ 
βληματικών επιχειρήσεων. 

Επιπλέον σε περιπτώσεις αναδιάρθρωσης πρέπει να τη¬ 
ρούνται οι ακόλουθες ειδικές προϋποθέσεις : 

- Η επιχείρηση δεν έχει λάβει καμία ενίσχυση αυτής της 
μορφής κατ’ εφαρμογή του κανονισμού (ΕΚ) αριθ. 
1013/97. 

- Η ενίσχυση χορηγείται άπαξ και υπό τον όρο ότι η ενι- 
σχυομένη επιχείρηση και οι νόμιμοι διάδοχοίτης δεν πρό¬ 
κειται να λάβουν καμία περαιτέρω ενίσχυση στο μέλλον. 

- Με την ενίσχυση επέρχεται πραγματική και οριστική 
μείωση του δυναμικού ναυπήγησης, μετατροπής ή επι¬ 
σκευής πλοίων της ενισχυόμενης επιχείρησης η οποία 
πρέπει να αντιστοιχεί στο ύψος της χορηγούμενης ενί¬ 
σχυσης (εν προκειμένω, αποφασιστικό στοιχείο προκει¬ 
μένου να προσδιορισθεί το ύψος της απαιτούμενης μείω¬ 
σης δυναμικού είναι το ύψος της πραγματικής παραγω¬ 
γής κατά την προηγούμενη πενταετία). 

Μειώσεις δυναμικότητας άλλων ναυπηγείων δεν λαμ- 
βάνονται υπόψη παρά μόνον εάν η οποιαδήποτε μείωση 
του δυναμικού της ενισχυόμενης επιχείρησης είναι αδύ¬ 
νατη χωρίς να υπονομευτεί η βιωσιμότητα του σχετικού 
προγράμματος αναδιάρθρωσης. 

- Η μονάδα που κλείνει πρέπει να είχε χρησιμοποιηθεί 
τακτικά για ναυπήγηση, μετατροπή ή επισκευή πλοίων μέ¬ 
χρι της κοινοποίησης της συγκεκριμένης ενίσχυσης σύμ¬ 
φωνα με το άρθρο 15. 

- Η μονάδα που κλείνει πρέπει να παραμείνει κλειστή για 
ναυπήγηση, μετατροπή ή επισκευή πλοίων για τουλάχι¬ 
στον 10 έτη από την στιγμή που η Ευρωπαϊκή Επιτροπή 
εγκρίνει την ενίσχυση. 

- Εάν η μονάδα που κλείνει επαναχρησιμοποιηθεί για 
εναλλακτικούς σκοπούς, αυτοί πρέπει να είναι ανεξάρτη¬ 
τοι από την εν λόγω μονάδα και οι δραστηριότητες δεν 
πρέπει να αφορούν κατά κύριο λόγο τη ναυπήγηση, μετα¬ 
τροπή ή επισκευή πλοίων. 

- Οι αρμόδιες Υπηρεσίες πρέπει να συνεργάζονται πλή¬ 
ρως στο πλαίσιο του ελεγκτικού μηχανισμού που εφαρ¬ 
μόζει η Ευρωπαϊκή Επιτροπή, παραδείγματος χάρη για 
την πραγματοποίηση επιτόπιων επιθεωρήσεων από ανε¬ 
ξάρτητους εμπειρογνώμονες όπου ενδείκνυται. 

ΚΕΦΑΛΑΙΟ Δ 

ΛΟΙΠΕΣ ΠΕΡΙΠΤΩΣΕΙΣ ΕΝΙΣΧΥΣΕΩΝ 
Άρθρο 6 

Επενδυτικές ενισχύσεις για καινοτομίες 

1. Επιτρέπονται οι ενισχύσεις που χορηγούνται υπό 
μορφή επιχορήγησης για καινοτομίες σε υφιστάμενες μο¬ 
νάδες ναυπήγησης, μετατροπής ή επισκευής πλοίων και 

για δαπάνες που άρχισαν να πραγματοποιούνται μετά την 
1-1-1999, όταν αφορούν την βιομηχανική παραγωγή και- 
νοτόμων προϊόντων και μεθόδων, πραγματικά και ουσια¬ 
στικά νέων, δηλαδή προϊόντων και μεθόδων που δεν χρη¬ 
σιμοποιούνται σε εμπορική κλίμακα από άλλες επιχειρή¬ 
σεις του κλάδου στην Κοινότητα και που εμπεριέχουν τον 
κίνδυνο της τεχνολογικής ή βιομηχανικής αποτυχίας υπό 
τους ακολούθους όρους: 

- Περιορίζονται στο να συμβάλλουν στην κάλυψη των 
δαπανών για επενδύσεις και μηχανολογικές εργασίες οι 
οποίες συνδέονται άμεσα και αποκλειστικά με το καινο- 
τόμο σκέλος του σχεδίου. 

2. Το ποσοστό της ενίσχυσης ανέρχεται στο 10% του 
κόστους του ενισχυομένου σχεδίου. 

3. Το ποσοστό της ίδιας συμμετοχής στις επενδύσεις 
του άρθρου αυτού δεν μπορεί να είναι κατώτερο του 40% 
του συνολικού κόστους της ενισχυομένης επένδυσης. 

Άρθρο 7 

Ενισχύσεις για επενδύσεις 

1. Επιτρέπονται οι ενισχύσεις που χορηγούνται υπό 
μορφή επιχορήγησης ,και για δαπάνες που άρχισαν να 
πραγματοποιούνται μετά την 1-1-1999, σε επενδύσεις για 
την αναβάθμιση ή τον εκσυγχρονισμό υπαρχόντων ναυ- 
πηγοεπισκευαστικών επιχειρήσεων του άρθρου 1 παρά¬ 
γραφος ε, της παρούσης απόφασης, εγκατεστημένων σε 
οποιαδήποτε περιοχή της χώρας και που δεν συνδέονται 
με την οικονομική αναδιάρθρωση της οικείας επιχείρη¬ 
σης, αποβλέπουν δε στην βελτίωση της παραγωγικότη¬ 
τας υφισταμένων εγκαταστάσεων χωρίς όμως να γίνεται 
αύξηση του παραγωγικού δυναμικού τους. Η αύξηση ή 
μείωση του απασχολουμένου στην επιχείρηση προσωπι¬ 
κού δεν λαμβάνεται υπόψη για τον προσδιορισμό του πα¬ 
ραγωγικού δυναμικού. 

2. Το ποσοστό της ενίσχυσης του άρθρου αυτού ορίζε¬ 
ται στο 22,5 % της συνολικής δαπάνης της ενισχυομένης 
επένδυσης. 

3. Το ποσοστό της ιδίας συμμετοχής στις επενδύσεις 
του άρθρου αυτού δεν μπορεί να είναι κατώτερο του 40 % 
του συνολικού κόστους της ενισχυομένης επένδυσης . 

4. Η ενίσχυση περιορίζεται στην υποστήριξη επιλέξιμων 
δαπανών όπως αυτές ορίζονται στις κρατικές ενισχύσεις 
περιφερειακού χαρακτήρα (ΕΕ 074/14/10-3-1998). 

Άρθρο 8 

Ενισχύσεις για Έρευνα και Ανάπτυξη 

1 .Επιτρέπονται οι ενισχύσεις που χορηγούνται υπό 
μορφή επιχορήγησης για την κάλυψη δαπανών που άρχι¬ 
σαν να πραγματοποιούνται μετά την 1 -1 -1999,στις οποίες 
υποβάλλονται οι επιχειρήσεις που ασχολούνται με την 
ναυπήγηση, μετατροπή ή την επισκευή πλοίων για την 
υλοποίηση σχεδίων έρευνας και ανάπτυξης, σύμφωνα με 
τους όρους που ορίζονται στο Παράρτημα II του Κοινοτι¬ 
κού Πλαισίου των κρατικών ενισχύσεων για την Έρευνα 
και Ανάπτυξη (ΕΕαριθμ. 045/17-2-1996). 

2. Το ποσοστό της ενίσχυσης ορίζεται στο 25% του κό¬ 
στους του επενδυτικού σχεδίου του άρθρου αυτού. 

3. Το ποσοστό της ιδίας συμμετοχής στις επενδύσεις 
του άρθρου αυτού δεν μπορεί να είναι κατώτερο του 40 % 
του συνολικού κόστους του ενισχυομένου επενδυτικού 
σχεδίου. 

4. Οι δαπάνες που λαμβάνονται υπόψη είναι εκείνες που 
συνδέονται με την βασική έρευνα, την βασική βιομηχανι¬ 
κή έρευνα και την ανάπτυξη όπως ορίζονται στο ανωτέρω 


Παράρτημα II του Κοινοτικού Πλαισίου των κρατικών ενι¬ 
σχύσεων. 

Άρθρο 9 

Ενισχύσεις για την προστασία του περιβάλλοντος 

1. Επιτρέπονται οι ενισχύσεις υπό μορφή επιχορήγησης 
με σκοπό την κάλυψη δαπανών που άρχισαν να πραγμα¬ 
τοποιούνται μετά την 1-1-1999,στις οποίες υποβάλλονται 
οι επιχειρήσεις που ασχολούνται με την ναυπήγηση, τη 
μετατροπή ή την επισκευή πλοίων, για την προστασία του 
περιβάλλοντος σύμφωνα με τους όρους που ορίζονται 
στο Κοινοτικό Πλαίσιο των κρατικών ενισχύσεων για την 
προστασία του περιβάλλοντος (ΕΕ αριθ. 072/10-3-1994). 

2. Το ποσοστό της ενίσχυσης ορίζεται στο 25% του κό¬ 
στους της ενισχυομένης επένδυσης του άρθρου αυτού. 

3. Το ποσοστό της ιδίας συμμετοχής στις επενδύσεις 
του άρθρου αυτού δεν μπορεί να είναι κατώτερο του 40 % 
του συνολικού κόστους του ενισχυομένου επενδυτικού 
σχεδίου. 

4. Οι δαπάνες που λαμβάνονται υπόψη είναι εκείνες που 
συνδέονται αποκλειστικά με την προστασία του περιβάλ¬ 
λοντος όπως αυτή ορίζεται στο ανωτέρω Κοινοτικό Πλαί¬ 
σιο των κρατικών ενισχύσεων. 

ΚΕΦΑΛΑΙΟ Ε 
ΟΡΓΑΝΑ ΚΑΙ ΔΙΑΔΙΚΑΣΙΑ 
Άρθρο 10 
Όργανα 

1. Οι ενισχύσεις της παρούσας απόφασης παρέχονται 
με κοινή απόφαση των Υπουργών Εθνικής Οικονομίας και 
Ανάπτυξης, η οποία εκδίδεται μετά από γνώμη της Κε¬ 
ντρικής Γνωμοδοτικής Επιτροπής της παραγράφου 3 του 
παρόντος άρθρου. 

Η Κεντρική Γνωμοδοτική Επιτροπή συνέρχεται με την 
ειδική σύνθεση που ορίζεται στην παρακάτω παράγραφο 
3 και γνωμοδοτεί σύμφωνα μετιςδιατάξειςτηςπαρούσης 
απόφασης καθώς και της ΚΥΑ 30512/1991 για όλα τα εν 
εξελίξει θέματά της (τροποποιήσεις, ολοκληρώσεις κλπ). 

2. Μεταβολή των όρων της κοινής απόφασης υπάτους 
οποίους έχει χορηγηθείς ενίσχυση επιτρέπεται με την συ¬ 
ναίνεση του ενδιαφερομένου. Η μεταβολή των όρων αυ¬ 
τών γίνεται με κοινή απόφαση των Υπουργών Εθνικής Οι¬ 
κονομίας και Ανάπτυξης μετά από γνώμη της Γνωμοδοτι- 
κής Επιτροπής κατά τα οριζόμενα στην περίπτωση 1 του 
παρόντος άρθρου. 

3. Τη Κεντρική Γνωμοδοτική Επιτροπή αποτελούν: 

α. Ο Γενικός Γραμματέας του Υπουργείου Εθνικής Οι¬ 
κονομίας ως Πρόεδρος, τον οποίο απουσιάζοντα ή κω¬ 
λυόμενο αναπληροί ο Γενικός Γραμματέας της Γενικής 
Γραμματείας Βιομηχανίας του Υπουργείου Ανάπτυξης. 

β. Ο Γ ενικός Γ ραμματέας της Γενικής Γ ραμματείας Βιο¬ 
μηχανίας του Υπουργείου Ανάπτυξης. 

γ. Ο Γ ενικός Δ/ντής Δ/νσης Ιδιωτικών Επενδύσεων του 
ΥΠΕΘΟ. 

δ. Ο Γενικός Δ/ντής της Ιης Γενικής Δ/νσης Βιο/κής 
Πολ/κής της Γενικής Γραμματείας Βιομηχανίας του 
Υπουργείου Ανάπτυξης. 

ε. Ο Διευθυντής ή ο νόμιμος αναπληρωτής του της Δι¬ 
εύθυνσης Έγκρισης και Ελέγχου Ιδιωτικών Επενδύσεων 
του Υπουργείου Εθνικής Οικονομίας. 

στ Ο Διευθυντής ή ο νόμιμος αναπληρωτής του της 3ης 
Διεύθυνσης Κλαδικής Βιομηχανικής Πολιτικής της Γ ενικής 
Γ ραμματείας Βιομηχανίας του Υπουργείου Ανάπτυξης. 

ζ. Ο Διευθυντής ή ο νόμιμος αναπληρωτής του της Δι¬ 
εύθυνσης Ελέγχου Εμπορικών Πλοίων του Υπουργείου 
Εμπορικής Ναυτιλίας. 

η. Ο Διευθυντής η ο νόμιμος αναπληρωτής του της Δι¬ 
εύθυνσης Βιομηχανικής Χωροθεσιας και Περιβάλλοντος 
της Γενικής Γραμματείας Βιομηχανίας του Υπουργείου 
Ανάπτυξης στην περίπτωση που εξετάζονται θέματα του 
άρθρου 9 

θ. Ο Διευθυντής ή ο νόμιμος αναπληρωτής του της Δι¬ 
εύθυνσης Αλιείας του Υπουργείου Γεωργίας, στην περί¬ 
πτωση που εξετάζονται θέματα αλιευτικών πλοίων για 
εξαγωγή. 

ι. Ο Διευθυντής η ο νόμιμος αναπληρωτής του της Διεύ¬ 
θυνσης Συνθηκών Εργασίας του Υπουργείου Εργασίας, 
στην περίπτωση που εξετάζονται θέματα του άρθρου 4. 

ια Ο Διευθυντής η ο νόμιμος αναπληρωτής του της Δι¬ 
εύθυνσης Τεχνολογικής Ανάπτυξης της Γενικής Γραμμα- 
τείας Έρευνας και Τεχνολογίας του Υπουργείου Ανάπτυ¬ 
ξης στην περίπτωση που εξετάζονται θέματα των άρθρων 
6 και 8 

ιβ. Ένας εκπρόσωπος του Ναυτικού Επιμελητηρίου Ελ¬ 
λάδος η ο αναπληρωτήςτου. 

ιγ. Ένας εκπρόσωπος της Ενώσεως Ελλήνων Εφοπλι¬ 
στών ή ο αναπληρωτής του. 

ιδ. Ένας εκπρόσωπος της Ενώσεως Ναυπηγοεπικευα- 
στικών Βιομηχανιών ή ο αναπληρωτής του. 

4. Ως Γραμματέας της Επιτροπής με τον αναπληρωτή 
του ορίζεται υπάλληλος της 3ης Διεύθυνσης Κλαδικής 
Βιομηχανικής Πολιτικής της Γενικής Γραμματείας Βιομη¬ 
χανίας του Υπουργείου Ανάπτυξης. 

5. Την εν γένει γραμματειακή υποστήριξη προς υπο¬ 
βοήθηση του έργου του Προέδρου της Κεντρικής Γνωμο- 
δοτικής Επιτροπής με την ειδική σύνθεση της παρούσας 
απόφασης φέρει η 3η Δ/νση Κλ. Βιομ. Πολιτικής. 

6. Εισηγητής ενώπιον της Επιτροπής για κάθε αίτηση 
ορίζεται ένας υπάλληλος της Γενικής Γραμματείας Βιο¬ 
μηχανίας του Υπουργείου Ανάπτυξης. 

7. Η Επιτροπή συγκροτείται με απόφαση του Υπουργού 
Εθνικής Οικονομίας. 

8. Οι συνεδριάσεις της Επιτροπής γίνονται στο Υπουρ¬ 
γείο Εθνικής Οικονομίας, μετά από έγγραφη πρόσκληση 
των μελώντης από τον Πρόεδρο, οποιαδήποτε εργάσιμη 
ημέρα. 

9. Η Επιτροπή βρίσκεται σε απαρτία όταν είναι παρό- 
ντες ο Πρόεδρος ή ο αναπληρωτής του και τα μισά του¬ 
λάχιστον από τα υπόλοιπα μέλη της και αποφασίζει κατά 
πλειοψηφία. Σε περίπτωση ισοψηφίας υπερισχύει η ψή¬ 
φος του Προέδρου. 

10.0 Γ ραμματέας της Επιτροπήςτηρείταπρακτικάτης 
Συνεδρίασης που υπογράφονται από τον Πρόεδρο και 
τον Γ ραμματέα. Ο Γ ραμματέας μεριμνά για την κοινοποί¬ 
ηση των πρακτικών στην Διεύθυνση Έγκρισης και Ελέγ¬ 
χου Ιδιωτικών Επενδύσεων του Υπουργείου Εθνικής Οι¬ 
κονομίας για τις περαιτέρω ενέργειες και την έκδοση Κοι¬ 
νής Υπουργικής Απόφασης παροχής ή μη της ενίσχυσης. 

Άρθρο 11 

Αιτήσεις υπαγωγής 

1. Οι αιτήσεις υπαγωγής και ο φάκελος με τα δικαιολο- 
γητικά που την συνοδεύει, προκειμένου για ενισχύσεις 
των άρθρων 3,5 και 7 υποβάλλονται εις τριπλούν στην 3η 
Δ/νση Κλαδικής Βιομηχανικής Πολιτικής της Γενικής 
Γραμματείας Βιομηχανίας του Υπουργείου Ανάπτυξης, η 
οποία διαβιβάζει ένα αντίγραφο στην διεύθυνση Έγκρι¬ 


σης και Ελέγχου Ιδιωτικών Επενδύσεων του Υπουργείου 
Εθνικής Οικονομίας. 

2. Ειδικά προκειμένου για τις ενισχύσεις: 

α) του άρθρου 4 οι αιτήσεις υποβάλλονται εις τετρα¬ 
πλού στην 3η Δ/νση Κλαδικής Βιομηχανικής Πολιτικής 
της Γενικής Γραμματείας Βιομηχανίας του Υπουργείου 
Ανάπτυξης, η οποία διαβιβάζει το ένα επιπλέον αντίγρα¬ 
φο στην Διεύθυνση Συνθηκών Εργασίας του Υπουργείου 
Εργασίας, 

β) των άρθρων 6 και 8 οι αιτήσεις υποβάλλονται ομοίως 
ειςτετραπλού στην 3η Διεύθυνση Κλαδικής Βιομηχανικής 
Πολιτικής της Γενικής Γραμματείας Βιομηχανίας του 
Υπουργείου Ανάπτυξης και ένα αντίγραφο διαβιβάζεται 
στην αρμόδια Διεύθυνση της Γ ενικής Γ ραμματείας Έρευ¬ 
νας και Τεχνολογίας και 

γ) του άρθρου 9 οι αιτήσεις υποβάλλονται ομοίως εις τε¬ 
τραπλού στην 3η Διεύθυνση Κλαδικής Βιομηχανικής Πο¬ 
λιτικής της Γ ενικής Γ ραμματείας Βιομηχανίας του Υπουρ¬ 
γείου Ανάπτυξης και ένα αντίγραφο διαβιβάζεται στη Δι¬ 
εύθυνση Χωροθεσιας και Περιβάλλοντος του Υπουρ¬ 
γείου Ανάπτυξης 

Οι Διευθύνσεις που αναφέρονται στην παράγραφο αυ¬ 
τή γνωστοποιούν κατά περίπτωση εγγράφως τις αναλυτι¬ 
κές απόψεις τους εντός τριάντα (30) εργάσιμων ημερών 
από την παραλαβή της διαβιβασθείσας αίτησης στην 3η 
Διεύθυνση Κλαδικής Βιομηχανικής Πολιτικής της Γενικής 
Γ ραμματείας Βιομηχανίας του Υπουργείου Ανάπτυξης 

3. Αιτήσεις που δεν συνοδεύονται από όλα τα απαιτού- 
μενα δικαιολογητικά και στοιχεία, όπως αυτά ορίζονται 
στην παρούσα απόφαση, δεν συνιστούν αίτηση υπαγω¬ 
γής, δεν εξετάζονται και τίθενται στο αρχείο της αρμό¬ 
διας υπηρεσίας εξέτασης, μη επιστρεφομένου του κατα- 
βληθέντος χρηματικού ποσού που προβλέπεται. 

4. Μετά την υποβολή της αίτησης υπαγωγής η αρμόδια 
για την εξέταση Διεύθυνση του Υπουργείου Ανάπτυξης 
δύναται, εφόσον κρίνει αναγκαίο, να αποστείλει με από¬ 
δειξη στον φορέα της επένδυσης έγγραφο με το οποίο να 
ζητείται η προσκόμιση τυχόν προσθέτων στοιχείων και 
πληροφοριών καθώς και η παροχή περαιτέρω διευκρινή- 
σεων για υποβοήθηση του έργου της αξιολόγησης της 
υπαγωγής. Η προθεσμία εντός της οποίας υποχρεούται ο 
φορέας να απαντήσει ορίζεται σε δεκαπέντε (15) εργάσι¬ 
μες ημέρες από την με απόδειξη επίδοση του εγγράφου. 

5. Η 3η Διεύθυνση Κλαδικής Βιομηχανικής Πολιτικής 
της Γενικής Γραμματείας Βιομηχανίας του Υπουργείου 
Ανάπτυξης αξιολογεί τις αιτήσεις υπαγωγής και υποβάλ¬ 
λει αναλυτική εισήγηση στην αρμόδια Γνωμοδοτική Επι¬ 
τροπή του αρθρ.3 της παρούσας απόφασης. 

Άρθρο 12 

Απαιτούμενα Δικαιολογητικά 

Οι αιτήσεις για την παροχή των ενισχύσεων της παρού¬ 
σας απόφασης πρέπει να συνοδεύονται από τα εξής απαι- 
τούμενα δικαιολογητικά: 

Α)Αυτά που προβλέπονται αναλυτικά από την 
υπ’αρ.:55734/98 (ΦΕΚ527/Β/29-5-98) απόφαση του ΥΠΕ- 
ΘΟ και τα αντίστοιχα άρθρα που αναφέρονται σε παρεν¬ 
θέσεις, όπως: 

1. Ειδικό ερωτηματολόγιο που διανέμεται από την 3η 
ΔΚΒΠ της ΓΓΒ του ΥΠΑΝ (αρθρ. 1 ,παρ.Α-2) 

2. Τεχνοοικονομική Μελέτη της επένδυσης (αρθρ. 1, 
παρ.Α-3) 

3. Στοιχεία πιστοποίησης του χρόνου σύστασης κάθε 
φορέα επένδυσης μέχρι την ημερομηνία υποβολής της 
αίτησης υπαγωγής( αρθρ.1 ,παρ.Α-5) 

4. Έγκριση Τράπεζας για την χορήγηση δανείου χρη- 
ματοδότησηςτης επένδυσης μετους βασικούς όρους χο¬ 
ρήγησης του δανείου (αρθρ.1,παρ.Α-6) 

5. Στοιχεία τεκμηρίωσης της δυνατότητας κάλυψης της 
ίδιας συμμετοχής στην επένδυση καθώς και του κεφαλαί¬ 
ου κίνησης αυτής (αρθρ.1,παρ.Α-8) 

6. Υπεύθυνη, δήλωσητου αρθρ.θτου Ν.1599/86του φο¬ 
ρέα της επένδυσης (αρθρ. 1 ,παρ.Α-9) 

7. Βεβαίωση εγγραφής στο αντίστοιχο Επαγγελματικό 
Επιμελητήριο(αρθρ.Ι,παρ.Α-ΙΟ) 

8. Ισολογισμοί της τελευταίας πενταετίας η λογιστικές 
καταστάσεις της τελευταίας τριετίας (αρθρ.1,παρ,Α-11) 

9. Συμβάσεις μεταφοράς τεχνολογίας (αρθρ.Ι,παρ.Α- 
16 ) 

10. Αποδεικτικό καταβολής χρηματικού ποσού σύμφω¬ 
να με την υπ’αρ.:57335/98 (ΦΕΚ694/Β/10-7-98) απόφαση 
του ΥΠΕΘΟ (αρθρ.1 ,παρ.Α-1) 

Β) Επίσης να προσκομίζονται κατά περίπτωση τα εξής 
δικαιολογητικά: 

1. Άδεια λειτουργίας και εγκαταστάσεως της επεκτάσε- 
ως από την αρμοδία Δ/νση Βιομηχανίας Νομ/κης Αυτοδι¬ 
οίκησης 

2. Απαιτούμενες άδειες ναυπήγησης από την αρμοδία 
Υπηρεσία του ΥΕΝ. 

3. Σύμβαση κατασκευής του πλοίου με το ναυπηγείο η 
συμβάσεις με τις επί μέρους ναυπηγοεπισκευαστικές 
εταιρείες σε περίπτωση που το πλοίο δεν κατασκευάζεται 
από ναυπηγείο. 

Οι Υπηρεσίες υποδοχής και εξέτασης των αιτήσεων 
μπορούν να ζητούν πρόσθετα δικαιολογητικά τα οποία 
υποβάλλονται από τις ενδιαφερόμενες επιχειρήσεις 
εντός τακτής προθεσμίας. 

Άρθρο 13 

Συγκρότηση Οργάνων Ελέγχου 

1. Για τον έλεγχο πραγματοποίησης των υπαγομένων 
επενδύσεων της παρούσας απόφασης και για την κατα¬ 
βολή των ενισχύσεων εφαρμόζονται ανάλογα οι σχετικές 
διατάξειςτου Ν. 2601/1998. 

2. Στα Κεντρικά Όργανα Ελέγχου (ΚΟΕ) του Ν.2601/98 
που συγκροτούνται με απόφαση του Υπουργού Εθνικής 
Οικονομίας για την πιστοποίηση της πραγματοποίησης 
των σχετικών εγκριτικών αποφάσεων σε όλες της περι¬ 
πτώσεις ενισχύσεων συμμετέχουν δυο υπάλληλοι του 
Υπουργείου Εθνικής Οικονομίας και ένας υπάλληλος της 
3η Διεύθυνσης Κλαδικής Βιομηχανικής Πολιτικής της Γε¬ 
νικής Γραμματείας Βιομηχανίας του Υπουργείου Ανάπτυ¬ 
ξης, καθώς και ένας υπάλληλος της Διεύθυνσης Συνθη¬ 
κών Εργασίας του Υπουργείου Εργασίας προκειμένου 
για τις ενισχύσεις των άρθρων 4 και 5, ή ένας υπάλληλος 
της αρμόδιας Διεύθυνσης της Γενικής Γραμματείας 
Έρευνας και Τεχνολογίας του Υπουργείου Ανάπτυξης 
προκειμένου ενισχύσεις των άρθρων 6 και 8, ή ένας υπάλ¬ 
ληλος της Διεύθυνσης Χωροθεσίας και Περιβάλλοντος 
του Υπουργείου Ανάπτυξης προκειμένου για ενισχύσεις 
του άρθρου 9. 

3. Οι αποζημιώσεις του Προέδρου,των μελών, του 
γραμματέα και των εισηγητών της ΚΓΕ με την αναφερό- 
μενη παραπανω σύνθεση, καθώς και των μελών των ορ¬ 
γάνων έλεγχου των επενδύσεων της παρούσας απόφα¬ 
σης καθορίζονται με βάσει την εκάστοτε ισχύουσα σχετι¬ 
κή Κ.Υ.Α των Υπουργών Εθνικής Οικονομίας και 
Οικονομικών. 


ΚΕΦΑΛΑΙΟ ΣΤ 
ΔΙΑΔΙΚΑΣΙΕΣ ΕΛΕΓΧΟΥ 
Άρθρο 14 

Κοινοποιήσεις στην Ευρωπαϊκή Επιτροπή 

Οι ενισχύσεις κατ’ εφαρμογή της παρούσας απόφασης, 
προς επιχειρήσεις που ασχολούνται με την ναυπήγηση, 
τη μετατροπή και την επισκευή πλοίων υπόκεινται πέραν 
των διατάξεωντου άρθρου 93 της Συνθήκης στους κατω¬ 
τέρω κανόνες: 

Πρέπει να κοινοποιούνται εκ των προτέρων (μετά την 
θετική γνωμοδότηση της ΚΓΕ και πριν από την έκδοση της 
ΚΥΑ για την υπαγωγή) στην Επιτροπή και να εγκρίνονται 
από αυτήν, προτού τεθούν σε εφαρμογή : 

α. Κάθε απόφαση ενίσχυσης, εφόσον αποδέκτης της 
ενίσχυσης είναι επιχείρηση που εμπίπτει στα άρθρα 6, 7, 
8 και 9 της παρούσας ΚΥΑ, προκειμένου να εξακριβωθείς 
τήρηση του άρθρου 92 της Συνθήκης, εκτός αν το ύψος 
της ενίσχυσης δεν υπερβαίνει το ελάχιστο όριο των 
100.000 ΕυΐΌ στη διάρκεια οποιοσδήποτε τριετούς υλο¬ 
ποίησης του επενδυτικού σχεδίου. 

β. Στις περιπτώσεις που προβλέπονται στο δεύτερο 
εδάφιο του άρθρου 3 παρ. 4, στο άρθρο 4 και στο άρθρο 
5. 

Άρθρο 15 

Έλεγχος εφαρμογής των ενισχύσεων 

1. Το Υπουργείο Ανάπτυξης αποστέλλει μετά την έκδο¬ 
ση της κοινής Υπουργικής Απόφασης χορήγησης της ενί¬ 
σχυσης στην Επιτροπή των Ευρωπαϊκών Κοινοτήτων: 

α. Μηνιαίες εκθέσεις για κάθε σύμβαση ναυπήγησης ή 
μετατροπής πλοίου, πριν από το τέλος του τρίτου μήνα 
που ακολουθεί το μήνα της υπογραφής της εκάστοτε 
σύμβασης σύμφωνα με το υπόδειγμα 1 του Παραρτήμα¬ 
τος. 

β. Εκθέσεις για την ολοκλήρωση κάθε σύμβασης ναυ¬ 
πήγησης ή μετατροπής πλοίου, συμπεριλαμβανομένων 
των συμβάσεων που έχουν υπογράφει πριν από την έναρ¬ 
ξη ισχύος της παρούσης απόφασης, πριν από το τέλος 
του μήνα που ακολουθείτο μήνα ολοκλήρωσης της σύμ¬ 
βασης, σύμφωνα με το υπόδειγμα 1 του Παραρτήματος. 

γ. Όποτε ζητείται από την Επιτροπή ετήσιες εκθέσεις 
που πρέπει να υποβάλλονται έως την 1η Μαρτίου του 
έτους που ακολουθεί το έτος το οποίο αναφέρεται η έκ¬ 
θεση, με λεπτομερή στοιχεία για το συνολικό ύψος ενί¬ 
σχυσης που έχει χορηγηθεί σε κάθε επιμέρους ναυπηγο- 
επισκευαστική επιχείρηση κατά την διάρκεια του προη¬ 
γούμενου ημερολογιακού έτους σύμφωνα με το 
υπόδειγμα 2 του Παραρτήματος 
δ. Στην περίπτωση των μονάδων στις οποίες είναι δυνα¬ 
τή η ναυπήγηση εμπορικών πλοίων άνω των 5000 κοχ, 
πρέπει το αργότερο δύο μήνες από την έγκριση της ετή¬ 
σιας έκθεσης της ναυπηγοεπισκευαστικής επιχείρησης 
εκ μέρους της ετήσιας γενικής συνέλευσης να υποβάλ¬ 
λονται ετήσιες εκθέσεις οι οποίες να περιλαμβάνουν μη 
εμπιστευτικά πληροφοριακά στοιχεία για τις μεταβολές 
της κατασκευαστικής ικανότητας, καθώς και τη διάρθρω¬ 
ση της ιδιοκτησίας, σύμφωνα με το συνημμένο υπόδειγμα 
3 του παραρτήματος. Οι εκθέσεις αυτές υποβάλλονται 
ανά διετία μετά την υποβολή της πρώτης ετήσιας έκθε¬ 
σης, εκτός αν η Επιτροπή των Ευρωπαϊκών Κοινοτήτων 
αποφασίσει να ζητήσει τη συνέχιση των ετήσιων εκθέσε¬ 
ων 

ε. Στην περίπτωση επιχειρήσεων που έχουν λάβει ενί- 

σχυση αναδιάρθρωσης σύμφωνα με το άρθρο 5, τριμηνι¬ 
αίες εκθέσεις σχετικά με την επίτευξη των στόχων της 
αναδιάρθρωσης με στοιχεία για τα ακόλουθα : 

καταβολή και χρήση της ενίσχυσης, επενδύσεις, επιδό¬ 
σεις στον τομέα της παραγωγικότητας, μειώσεις προσω¬ 
πικού βιωσιμότητα. 

στ. Στην περίπτωση επιχειρήσεων που αναλαμβάνουν 
συμβάσεις για τις οποίες χορηγείται ενίσχυση υπό μορφή 
αναπτυξιακής βοήθειας, υποβάλλονται τα στοιχεία τα 
οποία ενδεχομένως ζητά η Επιτροπή των Ευρωπαϊκών 
Κοινοτήτων. 

2. Οσάκις πρόκειται για επιχειρήσεις που ασχολούνται 
με τη ναυπήγηση, μετατροπή ή επισκευή τόσο εμπορι¬ 
κών, όσο και πολεμικών πλοίων, οι εκθέσεις που προβλέ- 
πονται στο στοιχείο δ της παραγράφου 1 πρέπει να συνο¬ 
δεύονται από ένα πιστοποιητικό χορηγούμενο από το νό¬ 
μιμο ορκωτό ελεγκτή στο οποίο θα επιβεβαιώνεται ο 
επιμερισμός των γενικών εξόδων στους δύο αυτούς το¬ 
μείς. Επιπλέον θα υποβάλλονται χωριστές πληροφορίες 
για τον κύκλο εργασιών στους εμπορικούς και στρατιωτι¬ 
κούς τομείς. 

3. Οι ναυπηγοεπισκευαστικές επιχειρήσεις υποχρεού- 
νται να υποβάλλουν προς το Υπουργείο Ανάπτυξης /Γενι¬ 
κή Γραμματεία Βιομηχανίας /Διεύθυνση 3η Κλ. Βιομ. Πο¬ 
λιτικής συμπληρωμένα τα στοιχεία των υποδειγμάτων 1, 
2 και 3 υπογεγραμμένα από τον νόμιμο εκπρόσωπο της 
επιχείρησης. 

4.0 πλοιοκτήτης ή ο εφοπλιστής υποχρεούται να υπο¬ 
βάλλει προς το Υπουργείο Ανάπτυξης / Γεν. Γραμ. Βιομη¬ 
χανίας/Δ/νση 3η Κλ. Βιομ. Πολιτικής τα στοιχεία που ανα- 
φέρονται στα υποδείγματα 1 και 2. 

5. Σε περίπτωση μη υποβολής των ανωτέρω δηλώσεων 
ή υποβολής ανακριβών δηλώσεων, εκτός των άλλων νο¬ 
μίμων συνεπειών, αναστέλλεται η καταβολή της ενίσχυση 
με κοινή απόφαση των Υπουργών Εθνικής Οικονομίας και 
Ανάπτυξης. 

6. Η Διεύθυνση Έγκρισης και Ελέγχου του Υπουργείου 
Εθνικής Οικονομίας παρέχει στο Υπουργείο Ανάπτυξης / 
Γενική Γ ραμματεία Βιομηχανίας / Δ/νση 3η Κλ. Βιομ. Πο¬ 
λιτικής όλα τα στοιχεία που αναφέρονται στα ανωτέρω 
υποδείγματα σχετικώς με τις εκταμιεύσεις. 

7. Η Διεύθυνση Φορολογίας Εισοδήματος του Υπουρ¬ 
γείου Οικονομικών αποστέλλει στο Υπουργείο Ανάπτυξης 
εξαμηνιαίες εκθέσεις σύμφωνα με τα στοιχεία που ανα- 
φέρονται στο υπόδειγμα 1 του Παραρτήματος για τις φο¬ 
ρολογικές απαλλαγές που χορηγήθηκαν. 

8. Η Διεύθυνση Κινήσεως και Κεφαλαίου και η Διεύθυν¬ 
ση Εγγυήσεως Δανείων του Υπουργείου Οικονομικών 
αποστέλλουν στο Υπουργείο Ανάπτυξης ετήσια έκθεση 
για τις εγγυητικές επιστολές ή εγγυήσεις του Ελληνικού 
Δημοσίου για τις χορηγήσεις δανείων σε ναυπηγοεπι- 
σκαυαστικές επιχειρήσεις ή σε εφοπλιστές στις οποίες 
αναφέρονται ο δικαιούχος της ενίσχυσης, οι όροι του δα¬ 
νείου, το επιτόκιο και ο σκοπός του δανείου, αν δηλαδή 
αυτό προορίζεται για συγκεκριμένη σύμβαση ναυπήγη¬ 


σης ή μετατροπής ή για το κεφάλαιο κίνησης ή για πραγ¬ 
ματοποίηση επενδύσεων. 

9. Το Ι.Κ.Α. αποστέλλει στο Υπουργείο Ανάπτυξης ετή¬ 
σιες εκθέσεις για τις μειωμένες εισφορές κατά δικαιούχο. 

10. Η Τράπεζα της Ελλάδος αποστέλλει στο Υπουργείο 
Ανάπτυξης ετήσιες εκθέσεις για τις χορηγήσεις κατά δι¬ 
καιούχο στις οποίες αναφέρονται ο σκοπός (ναυπήγηση, 
μετατροπή ή επισκευή) η επιχορήγηση, οι όροιτου δανεί¬ 
ου και το επιτόκιο. 

11. Τράπεζες ή φορείς που ελέγχονται από το Δημόσιο, 
συμμετέχοντες στην αύξηση του μετοχικού κεφαλαίου ή 
στην μετοχοποίηση χρεών ναυπηγοεπισκευαστικών επι¬ 
χειρήσεων υποχρεούνται να αποστέλλουν στο Υπουργείο 
Ανάπτυξης ετήσια έκθεσης που αναφέρουν την συμμετο¬ 
χή τους σε αυξήσεις κεφαλαίου ή μετοχοποιήσεις χρεών 
ναυπηγείων. Στην έκθεση αναφέρεται και η σύνθεση του 
μετοχικού κεφαλαίου των Τραπεζών που συμμετέχουν 
στην αύξηση ή στη μετοχοποίηση. 

12. Το Υπουργείο Γεωργίας αποστέλλει στο Υπουργείο 
Ανάπτυξης ετήσιες εκθέσεις κατά δικαιούχο που σχετίζο¬ 
νται με την ναυπήγηση, μετατροπή ή επισκευή αλιευτικών 
πλοίων. 

13. Οι αρμόδιες κατά περίπτωση Υπηρεσίες του Υπουρ¬ 
γείου Εθνικής Οικονομίας κοινοποιούν στο Υπουργείο 
Ανάπτυξης όλες τις αποφάσεις παροχής των ενισχύσεων 
της παρούσας απόφασης καθώς και τα αντίγραφα των 
παραστατικών καταβολής των ενισχύσεων αυτών. 

14. Στην απόφαση αυτή προσαρτάται το Παράρτημα I 
το οποίο αποτελεί αναπόσπαστο τμήμα αυτής. 

ΚΕΦΑΛΑΙΟ Ζ 
ΤΕΛΙΚΕΣ ΔΙΑΤΑΞΕΙΣ 

Άρθρο 16 

1 .Μετά την 30-6-2001 δεν παρέχονται εγκρίσεις ενισχύ- 
σεωντου αρθρ.3 της παρούσας απόφασης. 

2.Μετά την 31-12-2003 δεν παρέχονται εγκρίσεις ενι¬ 
σχύσεων των αρθρ.6,7,8 και 9 της παρούσας απόφασης. 

Άρθρο 17 

Από τις διατάξεις της παρούσας απόφασης δεν θα προ- 
κληθεί επιβάρυνση του κρατικού προϋπολογισμού κατά 
το τρέχον οικονομικό έτος. Για τα επόμενα έτη θα προ- 
κληθεί προσθετή επιβάρυνση του Π.Δ.Ε. η οποία θα αντι- 
μετωπισθεί μέσω της ΣΑΕ 024. 

Άρθρο 18 

1. Η ισχύς των διατάξεων της παρούσας απόφασης αρ¬ 
χίζει από την δημοσίευση της στην εφημερίδα της κυβερ- 
νήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 21 Νοεμβρίου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΧΡΗΣΤΟΣ ΠΑΧΤΑΣ ΑΛΕΞΑΝΔΡΟΣ ΚΑΛΑΦΑΤΗΣ 




ΙΙΜΆΠ71ΜΛ 



ΜμΐίΡΟιίηνΛί 















ΙΒ!*μΛ»¥ ΗλΜ&}* *) λ»*μί *Γ» Μ<£ ". .. 

9««α^η>η<Κΐ9η(ρ ,.^(Α^ΐμ 

Υχόόί\γμα αρι3. 3 

ΕΚβΕΣΗ ΠΑ ΤΑ ΝΑΥΠΗΓΕΙΑ ΚΑΤΑΣΚΕΥΑΣΤΙΚΗ!! ΕΚΑΝΟΏΤΤΑΕ ΕΜΠΟΡΙΚΩΝ ΠΛΟΙΩΝ 

ΑΝΩ ΙΏΝ ί 550 ΧΟΧ 

1. ΕπΜΜφΙατη;(, .....■·-·■.-.) 

X ίνβ^Αϊΐίβϊ ««ηββΚΒΜΜΠΙΧή ΙΚΚφΓ)» ( ..... ) {0£*Ώ 

:ϊ Ιχιιι^Ιβ ηΚ &ξ®ΐΛής ^ηΛ**Ηψ , 9ί<»ι; 
τ#ααί}ϊ>ν.χρ% 

Αίψιμΐνή {Μΐ*α£ % 3φΟβίρμϊρτ·ς Λνώτπττ χωρηηίή·π|τι τ«Λ’ ιλοΐων ίΰΤ| 

ί.■...> ί...-> 

I.....1 ί...4 

<.... φ,... .1 I.........·«.·) 

4 . Πβρ.γραιϊ* ηιχάν «χκΚου ΤΗ» αύξτρη Ή μΐΐβκη «β κυττκτΐΐυασηκή; ικ&>Απ| μ», 

5. Παί«γΐίγτ: (α( |?ί για 10 έϊιιι κβι ιχί»5.ΪΛ! !Κΐί*τογ*τς «ιό τη»· κ3θΓ*γοίμ4'>η τιτρικτίοί 

6. ΑώρίρΐΜητΓς ιΒιβκίΤίΛίς $ιΑρ$νκπι ·:ο« «ϊραλαίΒΐί, ιρήκι »β χζρώιώΐο*αυ κνήκη Λιμμλ ή ίρ;»β(Μ β» 

·ίιημ£σιο| 

7. ίίικηνΓ.μικιες ΚΜοανϊιζκ (ιααλϋγιαμύς «Γ.ΟΓίΧίΟ.ίΟ'Λ ρϊ',ϊΐιχ. κπι. οάν ενοι δι&δίίιμάι, ς:χιϊ»ΐΓτιχί ληγο- 
μναομοϊ γ« τ*ς νοΜίΈΎΐώ, ?*χ;ι;',ι<μιλΓΓ'κ; ταιν ίταιμιπών πχ,'ΝΛΗαΐίχιν 'ίιρΐΟϊΆιικΙου^ 

Κ ΜρίΟβΙβαοΊ »ββτ.ΐ[ΐ!» :ώρ«ν (ΦίΒΕ Μλ ημΛβνργΑν»»* 'Βίν βγγΐί*Μ«ν ίονϊΐοκ, ο* (ι#ρορι»ν μκη! έκΒοση; 
βμπΙίθ|ΐβκι®ν ίιχνίϋϊ^, *λτ_'ι 

9. ΑπαΑλκγίς 0150 ΟΙΙΟΛβμιΐϊί-ςή «λλίς Μ»χρΐ&«1*ς (ι»μΑ*9Α^«Ρ«'ίΐίΜΙΝ ««»· ΰΗριι?^,ιςι»ν ^ΟΜχιΙϋΟν', κΑβ^ 

10, &Μ!*α*Κ>ί!ά ΚΒ|Νλαόσΐ! (<π 1 μ,τ&? ;ωμίανι:μ.ϊ νυ ν τιον κιυφοοών ο ίο μετο^.ιί· «ρά?Λ:ί·, ΠΚ «πόουρΐπ^ ΜΟίι> 
λακια, χαν μϊριβμΑκιν. *υν ΑανιΙβν «οι βοοχΑηραμΝ; *»$, κλτ..) 

:ΐ. ΔιαγΐΡαί* χρεών 


Γ 2, ν>τβινιρΛ Ι^μιύν 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΐ. 0 τ 

Θ-ΙΤΙ3Ν: \Λ/θ&ΓΠ35ΐθΤ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































